Diari Oficial de la Generalitat Valenciana


Sumari del DOGV 7696, del 13-01-2016 (2015/10424)

RESOLUCIÓ de 4 de desembre de 2015, del director general de Política Educativa, per la qual resol la convocatòria del concurs d'assignacions i ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2015-2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7696

Data del DOGV
:   13-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10237


Data del document
:   04-12-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 4 de desembre de 2015, del director general de Política Educativa, per la qual resol la convocatòria del concurs d'assignacions i ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2015-2016. [2015/10630]  
Per l'Ordre 11/2015, de 28 de setembre, de la Conselleria d'Educació, Investigació, Cultura i Esport (DOCV 7627, 01.10.2015), es va convocar un concurs públic d'assignacions i ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2015-2016.  
Quan totes les sol·licituds presentades es trobaven en poder de l'òrgan instructor, es va constituir, el 10 de novembre de 2015, la comissió per a l'estudi i la valoració dels projectes, segons estableix la base huit de l'annex I de l'esmentada ordre.  
Complits els tràmits establits en la convocatòria, una vegada transcorregut el termini, estudiades i valorades les sol·licituds, es van seleccionar els projectes conforme disposa la base novena de l'annex I de la mencionada ordre.  
Publicada en data 10 de novembre de 2015, en la pàgina web de la Conselleria d'Educació, Investigació, Cultura i Esport, el requeriment per a esmenar les sol·licituds i la relació provisional de centres docents amb projectes seleccionats, indicant les assignacions i ajudes econòmiques propostes, i la relació de centres docents amb projectes no seleccionats, i transcorregut el termini de 10 dies hàbils per a presentar al·legacions i documentació complementària, d'acord amb la base sis i deu de l'annex I de l'ordre de referència.  
Comprovada la documentació presentada, una vegada transcorregut el termini d'al·legacions, estudiades i, si és el cas, ateses les dites al·legacions.  
Havent sigut informat per la comissió de valoració dels projectes no seleccionats i els seus motius, de la valoració dels projectes seleccionats i les quanties assignades.  
Vista la proposta de resolució definitiva de data 25 de novembre de 2015, elevada per l'òrgan instructor de la convocatòria del concurs d'assignacions i ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2015-2016.  
En virtut del que disposa la base deu, punt cinc i sis de l'ordre de convocatòria, i d'acord amb la delegació efectuada per a resoldre la convocatòria per la disposició final primera de l'esmentada orde, resolc:  
  
  
Primer  
Assignar, als projectes seleccionats dels centres públics que figuren en l'annex I d'aquesta resolució, les quanties econòmiques que s'indiquen en cada cas, les quals s'abonaran amb caràcter de despesa extraordinària de funcionament, amb càrrec al capítol II del programa pressupostari 421.50, del pressupost de la Generalitat de l'any 2015, dotat amb un import global màxim de 160.000 euros, dels quals s'assignen 159.999,740 euros.  
  
Segon  
Concedir les ajudes als projectes seleccionats dels centres privats concertats que figuren en l'annex I d'aquesta resolució, per l'import que s'indica en cada cas, les quals s'abonaran a càrrec del capítol IV de la línia de subvenció T6968000, del programa pressupostari 421.50, del pressupost de la Generalitat de l'any 2015, dotat amb un import global màxim de 90.000 euros, dels quals s'assignen 13.207,43 euros.  
  
  
Tercer  
Declarar projectes no seleccionats els relacionats en l'annex II d'aquest document pels motius que en cada cas s'indiquen.  
  
Quart  
El pagament de les assignacions i ajudes econòmiques es realitzarà als beneficiaris d'acord amb allò que preveu la base tretze i catorze de l'annex I de l'ordre de convocatòria i la Resolució de 12 de novembre de 2015, del director general de Política Educativa, per la qual s'amplia el termini de justificació de la convocatòria del concurs públic d'assignacions i ajudes econòmiques per a la realització de projectes d'investigació i innovació educativa sobre el desenvolupament del currículum durant el curs acadèmic 2015-2016 (DOCV 7663, 23.11.2015).  
  
Cinqué  
De conformitat amb el que estableixen els articles 107, 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, els centres privats concertats podran interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 4 de desembre de 2015.- El director general de Política Educativa, p. d. (O 11/2015, de 28 de setembre, de la Conselleria d'Educació, Investigació, Cultura i Esport; DOCV 7627, 01.10.2015): Jaume Fullana Mestre.